
  法華玄義釋籤卷第十七

天台沙門湛然述

![[T1717-k#^kp5-30]]
 ([[T1716-k#^kp5-30|玄義]])


◎五、約譬，中二：初、敘傍正意。次、正明用譬。

初、言「兼明」等者，三獸二珠，約開合為喻。黃石中金，約破會為譬。雖此二意，正為顯體。

次、正明用譬，中二：先、正釋三譬。次、引此下，明用三譬意。初釋中文自為三：初、借三獸中三，初、正釋。次、如是下，示體。三、此約下，結示。初[[T1717-a#^app0934010|[10]]]文又二：初、三獸之譬，本譬於通，通真諦中，有空有中，取象不空為今經體。

次、從「到又二種」去，亦約教道，重簡但中，仍為小象，圓教不空方名大象。

次、如是下，[[T1717-a#^app0934011|[11]]]示於圓中異於通別，正顯今經不思議體。

三、從此約下，結譬本意。本借三獸以譬通教，故重結云「約共真諦」，真諦既含一真二中，是故須簡偏真但中，非今經體，此約圓別入通，以簡經體。故知他人解釋，尚不識小象不空，況能辨於大象不空？況能知於二中合在真諦中耶？但知大象，一概大乘。

次、更借二珠譬者，又二：先、正約二珠。次、復獨約一如意珠譬。初文又二：初、正釋。次、結示經體。

初云不能雨寶，名為但空。能雨寶者，名一切法空。空含二義，是故須簡。空名不殊，故云相似。但空唯空，故云但空。此是通教偏真但空，對別教俗諦中空，不具諸法，故云但空不能雨寶。亦空亦雨，即是即中即假故也。但空非空，教道權說，故以能雨正譬實中，此是圓教入別之說。別教有無共為俗諦，圓入即以兩中為真，是故真中，簡却但中，非今經體，是故重喻如意摩尼以辨得失。是則前三獸喻，約別圓入通，故須於其能入之中，簡却次第中也。約能所合說，故云空中合為真諦簡也。今亦如是，約所入邊即別教中道，但簡所入，能入盡妙，正是經體。今亦能所合論，所入仍語俗者，為辨異前，故云「有無合為俗簡」。

次、更約如意為譬，亦二：先、釋。次、結。

釋中亦是如意名同，如二空名同，故云「含中真諦簡」也。與前二象，大意不殊，今重顯耳。向借二喻，並約教道，故分二象及以二珠。此中約理，理本無二，由機緣取，致有真中。故知真中本同一實，故喻如意珠體不殊，此重約前別圓入通。「真諦之中含二中」者，人有得失，非理爾也。雖復重約如意為譬，同成第二珠譬義耳。

第三譬者，教理共論，是故通約一切凡聖及以教法，於中為二：初、約機異。次、判同異。初機異又三：初、譬。次、合。三、結，示經體。

此四人中第二含於兩教二乘及通菩薩，三藏菩薩亦同凡 夫故也。

次、文中二：先、判。

次、結意。

言「與奪破會」者，金體不殊，故云「與」也。凡夫其實未得果理，與而言之，云「理不二」，是故云「與」。理雖不二，凡實未有果上之用，是故云「奪」。估客金匠，準此說之。所言「破」者，若廢權立實，丹尚異器，何況金石！若會權[[T1717-a#^app0935001|[01]]]歸實，體既不殊，豈簡金石？凡夫亦然，準說可見。

次、明用譬意，中又三：初、正明三意。次、今明下，結成三法。三、如此下，結成一乘三軌。初文中三。

初意云「約根性」等者，二乘淺，菩薩深，其利根者，又得其中。

次、言「三情」者，亦約三人，三情各別，故初人從假入空，但求出苦。次、別人地前歷別。後人方能於別但中，見一切法中，故云「後者廣大」。

後「喻三方便」者，凡夫全無，置而不說。

次、結成三法中，問：前三譬中，皆云「今經體」也。又復三義本為顯體，何得此中乃云「三譬以對三法」？答：義有傍正，正顯體已，復順此三。若爾，即是用所依體，體能成用，亦宗所顯體，體能成宗，故以三譬復對三法。

第三意中，云「如此三譬，即是三德」者，象譬法身，以得底故。珠譬解脫，以能雨故。仙譬般若，住妙空故。此約別說，故作此對。「若一一譬各為三」者，得堅譬法身，以水譬般若，至岸譬解脫，珠體譬法身，珠空譬般若，雨寶譬解脫，脩治譬般若，金體譬法身。成仙譬解脫，皆取法身以為經體，恐體濫故，故約三德，簡出二德，剋取法身，若據顯體，亦秖應是法、身德耳。今言三德，意亦如前，思之可見。

 
![[T1717-k#^kp5-31]]
 ([[T1716-k#^kp5-31|玄義]])


約悟簡者，所以須此悟簡者，如釋十妙，自有從因至果，自行化他，故不須論悟，尚一一文下，皆須觀心，及至釋經，亦立觀心一門，經是教法故也。今明體中須約悟者，體通凡鄙，其名猶通，是故須簡，下文明用，用是果上之法，宗是因果，不悟無果，故並不須約悟簡也。是故約悟，唯在此中，於中為二：初、斥非。次、顯是。初又二：初、總斥。

次、徒勞下，別明非[[T1717-a#^app0935002|[02]]]相，又二：初、別明非相。

即四執不同，即是橫計常樂我淨，準《止觀》中意，亦是橫計四門差別，具如彼記。

次、情闇下，重斥，先、譬。次、合。

可知。

次、顯是，中二：初、明凡位未悟。次、明聖位方悟。初文二：法、譬。

初文是從觀行位，初入六根淨，故云「明淨」等。苦到是五品之前修於五悔，開發之言，且通說耳。以行五悔，能感諸佛加被，令發五品，乃至初住故也。觀心明淨入五品，信解虛[[T1717-a#^app0935003|[03]]]隔是六根。

喻中云「人木」等者，上句文略，應更云「水中觀塵」，下雙結云「人木」等「不了」。

次、若能下，明聖位，從相似[[T1717-a#^app0935004|[04]]]位。入初住位，於中為四：初、通明智斷。次、清淨下，明境智。三、論云下，引證。四、略而下，示經體。初又二：先、法。次、譬。

初住之始，分得經體。

鏡水明[[T1717-a#^app0935005|[05]]]淨譬無明滅，魚[[T1717-a#^app0935006|[06]]]像自現，譬法身顯。

次、文又三：先、智。次、境。三、功能。

即境智相應也，所顯之體，由能契智，智由人也，故云「如是尊妙人，則能見般若。」

次、所見境中，[[T1717-a#^app0935007|[07]]]云一指、二指等，如《止觀》第五記。三指分明，真經體也。

三、功能，中二：先、立。

次、釋。

如文。

三、引證，中二：初、引論明所通之實，實即體也。

次、如舍利下，明能見之人。又三：初、引此經，正明見體。

次、引《涅槃》，明得體行息。又二：初、引。

次、釋。

釋中約理教等三，且約一分，未為全息。

三、總指廣，乃至五妙五即，明無所作。

四、示經體，中二：初、正示體。

次、歷諸法。


 
![[T1717-k#^kp4-30]]
 ([[T1716-k#^kp4-30|玄義]])


○三、明一法異名中，文開四意。

![[T1717-k#^kp5-32]]
 ([[T1716-k#^kp5-32|玄義]])


初、出異名，中為三：初、來意。次、列。三、無量下，破計。

初如文。

次、列名中，始從妙有，終至寂滅，合十二名。所言「等」者，此十二名[[T1717-a#^app0935008|[08]]]覽諸經論，今略列之以例，可知。初三是有門，次畢竟下三，是空門，次虛空下三，是空有門，次非有非無下三，是非空非有門。為欲分對名義體故，每一門中且引三名以之為式。今文意者，此之四門，圓別教共，若不簡之，名體不分。圓人初心即觀四門，四門相攝，體同名異，正顯經體，別則遠期果地，仰信居初，先用方便一十二門，向後方觀此之四意，既存教道，諍訟易生，縱當門體與名義同，然與他門互相吞噉。故此學者，非法毀人，良由不知體同名異，故云「不識天主千名」，而謂憍尸不是帝釋。故弘教者，失旨於茲，將恐弘法利他之功，不補非法毀人之失。

三、破計，中二：初、總破。

次、小乘下，示偏計之失。又二：初、斥大小兩乘，各於其教，法門互非。

次、皆不下，以失佛法大意斥之。

如天帝釋有千種名，此中即是千中之四，雖黨其門，所斥失大。實相下，合譬，可知。

 
![[T1717-k#^kp5-33]]
 ([[T1716-k#^kp5-33|玄義]])


次、解釋，中三：初、去小乘八門，不與大濫，故置不論。

次、例四句。

三、初句者下，正解解，釋中二：先、釋。次、前三句下，判前所列。前三屬別，後一屬圓。初文初句，先、釋。次、結。

次、判，中二：先、[[T1717-a#^app0936001|[01]]]斥。次、判。中二：先、略明諍由。次、示諍相。

[[T1717-a#^app0936002|[02]]]初中云「最不融」者，初句俱同，但在當門，尚是不融，今於當門，三自不融，是故云「最」。

言「不得意」者，通論謂地前，乃至博地初心。別論若已入十住，終不生[[T1717-a#^app0936003|[03]]]諍。

諍相中二：初、略明諍相。次、何者下，釋諍意。

初言「或小陵盜大[[T1717-a#^app0936004|[04]]]奪」者，明此四門，雖即大小名同體異，然有強弱，致諍不同。

釋諍意中二：初、明半奪。次、明俱奪。

初文者，大小二門更互陵奪，是以小乘諍他大乘二四兩門，謂為己典。大乘奪小初三兩門，謂非小教，是故大小各互輸二而存於二。

次、從「若知」去，大乘俱奪小乘四門，又二：初、正明俱奪。次、俱奪意。

初文者，可[[T1717-a#^app0936005|[05]]]由大乘知於空門為不但空，雙非以為第一義諦，則謂小乘都無能通，故四門俱奪。小既被奪，終不敢諍，亦空亦有及以有門，而但苦諍第二第四，以並不知大小各四，是故生諍。

次、從「又大乘」去，釋俱奪之意。又二：先、釋。次、譬。

初釋中，別教不融，當教四門尚互相噬，況復小乘！[[T1717-a#^app0936006|[06]]]故譬[[T1717-a#^app0936007|[07]]]意云：若小奪大，猶如野干而奪師子，寧不俱噉汝四門耶？二門先輸，今又失二，野干不奪師子，師子尚欲噉之，今野干輒奪師子，師子豈不噉耶？故曰「寧當」，合譬可知。

次、從「三句」去，結前三句屬於教道，非今經體，唯第四句為經體也。名義雖異，四門體同，體既互融，不諍名義，故第四屬圓。於中又二：初、明諸名諸義，並是實相之名。次、復次下，互為名體。初文又三：初、略標門意。次、其相下，略釋門相。三、如是下，結歸經體。

初如文。

次文又二：初、[[T1717-a#^app0936008|[08]]]引經立體。

次、實相之相下，列前十二名，並是實相異名。

其名既異，不妨名異而體是同，不可圓理不異而諸名盡同，將何以為四隨之巧？此中最後非有非無，準前[[T1717-a#^app0936009|[09]]]理亦合[[T1717-a#^app0936010|[10]]]有三名，文中但有中道及第一義，文闕微妙寂滅一句，此中諸名既盡以實相為體，名數多少於理未妨，故闕一無妨。

次、互為名體，中四：初、[[T1717-a#^app0936011|[11]]]略示互立。

次、妙有不可下，略示互立之相。

且以妙有當體為式，他皆仿之。

三、隨以下，例結。

四、《大經》下，引證。又二：初、正引證。次、若得下，結引證意。初文又二：先、證諸名並是解脫之別名。

次、明諸名，並是涅槃之異稱。

涅槃亦然，故云「即一相」也。

 
![[T1717-k#^kp5-34]]
 ([[T1716-k#^kp5-34|玄義]])


三、譬顯，中二：先、釋。次、譬顯下，判同異。

初、正釋中，前之三句尋之可知。

第四句，中三：初、舉事。次、引證。三、工遍下，以所引事而示圓相。初、引事中二：初、引事。次、結同。

初云「譬如一人，遭亂家禍」，「如張儀、范蠡之類」者，歷多官職如用異，身備眾位如名異，[[T1717-a#^app0936012|[12]]]換姓變名如名異，歷職備位如用異。張儀者，《史記》世家云：「本魏人也，嘗與蘇秦事於鬼谷，而秦先達，已相於趙，儀往見之，秦欲擊而[[T1717-a#^app0936013|[13]]]誡之，乃坐之堂下，以僕妾之食而飯之，儀乃謝而去之，秦乃使舍人以車馬[[T1717-a#^app0936014|[14]]]幣帛而陰[[T1717-a#^app0936015|[15]]]奉之，儀遂入秦，惠王見之[[T1717-a#^app0936016|[16]]]以客卿，於是檄楚說秦，相秦四歲而免。乃相魏以說哀王，哀王背[[T1717-a#^app0936017|[17]]]縱，復歸相秦。秦欲伐楚，復入楚而說懷王，及聞蘇秦死，又說於楚，令楚和秦。復入說韓，令歸事秦。於是惠王封[[T1717-a#^app0936018|[18]]]其五邑，號武信君。又說齊趙及燕昭王，並令事秦諸王，咸許，而歸報秦。會惠王卒，武王為太子時不悅之，而儀懼誅，請說於魏，遂又相魏一歲而卒。」范蠡者，〈列傳〉云：「本南陽人，事越王勾踐，苦身勠力，深謀二十餘年，滅吳報恥，以尊周室。勾踐已霸，稱為大將軍，自以為大名之下難立，置書辭勾踐而請誅，王不然之，乃與徒屬浮舟於海。於是勾踐表會稽山為其俸邑，乃出於齊，變名鴟夷子，勠力治生，數至千萬，齊人聞其賢請而為相。後喟然歎曰：居家則致千金，宦至卿相，此布衣之極矣！久居尊名而不祥也，乃歸相印，散財帛，間行止[[T1717-a#^app0936019|[19]]]於陶，自謂朱公。居無何間，又致財巨萬。」

彼二人者，名用雖殊，而其體是一。儒林等，文官名，雄渠等，武官名。

次、隨處下，結同。

次、引證。

如文。

三、示相，中二：初、工遍下，總示。

次[[T1717-a#^app0936020|[20]]]從是不可壞人去，歷十二名。

此中[[T1717-a#^appstar_0936020-26|[＊]]]從初至頂蓋人，合有十二名，譬體同名異。文但有十一，恐欠人字，應云中庶人，信直人。初三名譬有門中三，次三名譬空門中三，次三名譬空有門中三，次三名譬非空非有門中三，名義[[T1717-a#^app0937001|[01]]]理甚便，意甚分明，故圓教四[[T1717-a#^app0937002|[02]]]門雖即名等，亦有十二，而體不別，故圓義易融。

次、判同異。

如文。

 
![[T1717-k#^kp5-35]]
 ([[T1716-k#^kp5-35|玄義]])


四、約四隨，中二：初、問起。

次、答，答中五：初、總出四隨，明如來赴機之法。次、例如下，引例示失。三、如來下，正明佛赴機異名之相。四、故求那下，引證。五、故四隨下，結意。

初如文。

次、例中三：初、通舉異執之相。次、既不下，示失四悉之相。三、各於下，結失成得，雖現在無益，得[[T1717-a#^app0937003|[03]]]為後世聞法之緣。

初如文。

次文者，既不欲聞去，失四隨益物意也。初是無樂欲，次、無心信受，是無為人。次、不滅煩惱，是無對治。次、不發道心，是無第一義。

三、結失成得。

如文。

三、正明如來赴機之相，中三：先、總舉說法之相。次、為有下，別明四門四悉之相。三、隨此下，結意。

初如文。

次文四門不同，初從為有根性去，有門明如來逗機，得四悉益：初是樂欲益，次信戒忍進是為人益，次蕩除空見是對治益，次即能去是第一義益。有門既爾，餘三可知。


 
![[T1717-k#^kp4-31]]
 ([[T1716-k#^kp4-31|玄義]])


○第四、明入實相門中為二：初、明來意，次、正開章解釋。初文二：初、正明來意。

次、下文下，引證。又三：初、[[T1717-a#^app0937004|[04]]]正教門。

次、佛子[[T1717-a#^app0937005|[05]]]下，明行門功能。

教能通行，使行入理，故云「成佛」。此中具明十六皆為實門，文中雖無開廢等，文意在第九卷，故此不論。

三、結名。

次、釋，中二：列。
  
![[T1717-k#^kp5-36]]
 ([[T1716-k#^kp5-36|玄義]])


[[T1717-a#^app0937006|[06]]]釋。初明門相中，乃至歷四教，教教之中，皆初先明用門之意及引教證，是故不同《止觀》中文。《止觀》但為令知諸教四門，皆破見思，此為並堪入於實相。於中為二：初、總釋。次、歷教別釋。初文五：初、釋門名，謂能通也。次、《大論》下，總示四相。三、又云下，明功能。四、又云般若波羅蜜下，明門中得失。五、若以下，辨教行不同。

初二如文。

三、功能，中二：初、明能攝根性功能。

次、又云下，有能通至實相功能。

既云入般若門，般若即是所入之理，理謂實相般若，亦得是種智般若。

四、得失者，此並通論四教四門，悉有得失故也。

五、教行者，行秖是觀。於中又二：初、通立教行二門。

次、藉教下，明根性悟入不同。又五：初、明一向根性。

次、若聞下，明迴轉根性。

三、聞教下，相資根性。

四、教觀合下，明門數。

五、經云下，明門意。

次、正釋中，四四十六相別不同。
  
![[T1717-k#^kp6-11]]
 ([[T1716-k#^kp6-12|玄義]])

  
初、三藏四門，中二：標。
  
![[T1717-k#^kp7-17]]
 ([[T1716-k#^kp7-26|玄義]])

  
釋，釋中四別，初有門為二：先、明門中四諦。次、此是下，明申門之論。初文又二：先、苦集。次、滅道。初文又二：初、破邪。

次、乃是下，立正，又二：初、略舉煩惱及業。

次、煩惱下，明三道，結成有門。

苦道即苦諦，餘二即集。

次、一切有下，明道滅。又二：先、道。次、滅。初道諦又三：初、明門觀。

次、能發下，明門中功能。

三、此則下，結門。

次、子果下，滅諦。又三：初、正明滅。次、引證。三、此則下，結門。

引證中，以真實證有。

 
![[T1717-k#^kp7-18]]
 ([[T1716-k#^kp7-27|玄義]])


次、空門，中三：先、正明四諦。次、故須菩提下，引證。三、恐下，明申門之論。初文又二：先、四諦。次、發真下，功能。初又二：先、苦集。次、三假下，道滅。

此門不言破邪者，破邪之用，事在有門。無明與老死，略標二諦，三假是道諦之觀，入空是滅諦大意。

次、功能，中二：先、明功能。

次、因空下，結門。

次、引證，中二：先、正引。

次、因空下，結門。

 
![[T1717-k#^kp7-19]]
 ([[T1716-k#^kp7-28|玄義]])

  
亦空亦有門，略云正因緣，即是略舉四諦之相。於中為四：先、略明四諦。

次、略結門。

諦相不殊，故略而不辨。

三、若稟下，明門功能，能有所通第一義也。

四、此是下，門中通門之論。

 
![[T1717-k#^kp7-20]]
 ([[T1716-k#^kp7-29|玄義]])


次、第四門中，分文不殊三門，加斥第四門中異解，有人云[[T1717-a#^app0937007|[07]]]已去是也。


 
![[T1717-k#^kp6-12]]
 ([[T1716-k#^kp6-13|玄義]])


次、通教四門，中二：初、總。次、別。初又二：初、明衍門所通長遠。次、今下，與三藏辨異。又二：初、體析不同。

次、三藏下，明觀生法二空不同。又二：初、正明二空不同。次、有人云下，破古釋疑。

初文中云「生法二空」者，見惑若破，得須陀洹，名得生空，後進斷思，方得法空。

次、文三：先、破古。

次、《大品》下，釋。

三、引論重立門，又三：初、略總立。

次、論云下，正引論立。

三、佛於下，明四門通意。
  
![[T1717-k#^kp7-21]]
 ([[T1716-k#^kp7-30|玄義]])

  
次、別釋，中四：先、釋。次、結。三、若三乘下，明根性不同。四、故青目下，引證。初文自四：初、有門者為二：初、正釋。次、如鏡像下，結門。

初中略舉三[[T1717-a#^app0937008|[08]]]諦，略無道諦，故云乃至也。初業是集，若果是苦，涅槃是滅，[[T1717-a#^app0937009|[09]]]知法幻是道，法還屬於因果二義。

 
![[T1717-k#^kp7-22]]
 ([[T1716-k#^kp7-31|玄義]])


次、空門，中二：先、釋。次、如鏡下，結門。

大意如前，此中文略。

 
![[T1717-k#^kp7-23]]
 ([[T1716-k#^kp7-32|玄義]])


三四二門，例前可見。


 
![[T1717-k#^kp6-13]]
 ([[T1716-k#^kp7-33|玄義]])


別教門中為五：初、總依教建立。次、所言下，釋名立相辨異。三、此意下，別依教立門。四、判功能。五、判圓別。初文又二：初、依中論第三句。

次、而辨下，明亦用《大論》一切實等四句。

故初文所引，今且從別，通於四教。

言「七別」者，準四教本，應有八別：謂教、理、智、斷、行、位、因、果。今不取教者，謂一教之下，有此七故，故不論教。

[[T1717-a#^app0938001|[01]]]別依教立門，中二：初、總明門相。次、別釋。

初、明當教四門，多依《大經》。
  
![[T1717-k#^kp7-24]]
 ([[T1716-k#^kp7-34|玄義]])

  
別釋中四。

初從文云下有門中，言「乳中酪性」者，《大經》出處非一，今應約乳，略出相狀，從緣故有，無性故無，兩存即第三，雙非即第四，細對佛性由緣脩顯，以合乳譬，對於四門，其意則顯，石中有金，具如《止觀》第六記。佛藏十喻為有，力士額珠如《止觀》第三記。此別四門，亦約略示相，不暇委悉。若委論者，應如三藏有門中，具明諦相，引證及得益之人，功能辨異等。


 
![[T1717-k#^kp6-14]]
 ([[T1716-k#^kp6-15|玄義]])


次、圓教四門。

指在第九卷論之。


 
![[T1717-k#^kp5-37]]
 ([[T1716-k#^kp5-37|玄義]])


次、示入門觀者，亦有一十六門入觀不同，文自為二。

處論所通，觀論能入。
  
![[T1717-k#^kp6-15]]
 ([[T1716-k#^kp6-16|玄義]])

  
初文又二：先、釋。次、料簡。初文二：初、略立所通偏圓二理。

次、何故下，以理問門。

問中雖但舉一偏真為問，意則通於圓真，故後釋圓真，不復更問，但直列而已。

![[T1717-k#^kp7-25]]
 ([[T1716-k#^kp7-38|玄義]])

  
次、三藏下，釋，先釋所通偏真，八門中二：先、法。

次、譬。

 
![[T1717-k#^kp7-26]]
 ([[T1716-k#^kp7-39|玄義]])


次、別教下，釋所通圓真，亦有八門者，意亦同前。

次、料簡中，先問意者，衍應通圓，門但應八，何故十二？答中有譬有合如文。


![[T1717-k#^kp6-16]]

![[T1717-k#^kp7-27]]
 ([[T1716-k#^kp7-40|玄義]])


二、示入門觀者，具足應如《止觀》第五至第七末。《止觀》但明圓教空門，餘之三門，略而不說，乃至三教一十二門，門門並應明其相狀，但此中文意在教相，故觀法存略，於中初三藏四門，初有門中二：先、立信法兩行。

次、於法行即立觀法，於中又三：初、列。

次、稱歎以斥舊。
  
![[T1717-k#^kp8-21]]
 ([[T1716-k#^kp8-32|玄義]])

  
三、正釋。為三：初、正釋十觀。次、重指本論。三、五百下，破計。正釋中十，初、明正境，中五：初、略立。次、若謂下，簡邪濫。三、故《大論》下，正出正境之相。四、如阿毘曇下，指論。五、是名下，結顯正辨異。

初如文。

次文二：先、明邪，次、明濫。初又二：先、列邪境。次、總非。初又二：初、邪因。

次、無因。

次、明濫，中二：初、略斥。

次、何者下，釋濫意。又二：先、正釋。

次、斥結。

 
![[T1717-k#^kp8-22]]
 ([[T1716-k#^kp8-33|玄義]])


次、明發心，中三：初、重明境。次、欲休下，明能發心。三、其心下，簡邪。

此中所以不辨菩薩心，而獨語二乘心者，以二乘偏於一門，從門義便故耳。非無菩薩，但菩薩四門遍學，觀同二乘，復未斷惑，故不論之。一門既爾，餘門準知。

 
![[T1717-k#^kp8-23]]
 ([[T1716-k#^kp8-34|玄義]])


次、明安心，中六：初、總明不安。次、為脩下，略明治法。三、又定下，依德立名。四、行者下，正明用治。五、是名下，結功能。六、不同下，簡斥邪偽。

初二如文。

三、依德立名，中四：初、略出法名人。

次、舉世賢為例。

三、若多下，非賢。

四、賢名下，結得名。

四、正明用治，中二：先、重總舉。

次、云何下，別明。文自為五。

 
![[T1717-k#^kp8-24]]
 ([[T1716-k#^kp8-35|玄義]])


四、明破法遍，又五：初、立二根性。次、佛初下，引佛化儀，明觀功能。三、今阿下，救彼論師誤被他破。四、故五百下，引人證正。五、當知下，結正斥邪。初文二：初、正立。次、破見下，指教可憑。

初文，即慧俱二種初心不同之相也。

次、正指教。

次、引佛化儀中，言六十二見，如《止觀》第二第五記。世間即是國土及五陰也，神即神我，計此神我與陰即離等。

四、引人中，云「五百語達兜」者，調達從於五百學通，皆悉不教。但云：但脩無常可以得通，可以得道。後時有一比丘，名[[T1717-a#^app0938002|[02]]]曰脩陀，不知因通而起逆罪，依世間禪教其通法。六群雖復麁[[T1717-a#^app0938003|[03]]]獷，凡所說法不違聖旨，乃至不違佛之所制。

 
![[T1717-k#^kp8-25]]
 ([[T1716-k#^kp8-36|玄義]])


識通塞，中四：初、略示通塞意。次、若有見下，示通塞法。三、若不下，斥失以示通塞之觀。四、如是下，結正辨非。

初如文。

次文中言「八十八使」者，具如《止觀》第五記。

餘並如文。

 
![[T1717-k#^kp8-26]]
 ([[T1716-k#^kp8-37|玄義]])


次、道品，中七：初、略明須道品意。

次、正明道品。

三、今非下，簡示。

四、若一下，略例。

五、示教門。

六、此三十七下，明道品後三空門。

七、故佛下，辨正簡邪。

 
![[T1717-k#^kp8-27]]
 ([[T1716-k#^kp8-38|玄義]])


對治中三：初、明須助道意。

次、論云下，示對治相。

三、如是等下，顯正辨非。

 
![[T1717-k#^kp8-28]]
 ([[T1716-k#^kp8-39|玄義]])


次、位，中三：初、明須次位意。

次、今明下，略辨位及功能。

三、不同下，辨非。

 
![[T1717-k#^kp8-29]]
 ([[T1716-k#^kp8-40|玄義]])


安忍中四：初、正明轉外凡入內凡。

次、引證。

三、又若下，明須意。

四、不同下，辨非。

 
![[T1717-k#^kp8-30]]
 ([[T1716-k#^kp8-41|玄義]])


無法愛，中三：初、明[[T1717-a#^app0938004|[04]]]須無法愛意。

次、是則下，正明觀法。

三、若利下，判至第十之人。


 
![[T1717-k#^kp7-28]]
 ([[T1716-k#^kp7-41|玄義]])


通教中十，初、是境。

三人下，發心。

次、破古。

餘如文。

 
![[T1717-k#^kp7-29]]
 ([[T1716-k#^kp7-42|玄義]])


次、別十法有四門，於中初有門十中，初境中[[T1717-a#^app0938005|[05]]]二：初、辨非顯正。

次、結功能等。

次、發心中四：初、明所緣境。次、菩薩下，明發心。三、《思益》下，引證誓相。四、如是下，結。

初文中言「金藏草穢」，如前所引貧女金藏，大小不知。

《思益》三十二大悲者，《思益》第二，佛告思益梵天：能知如來五力說法，是菩薩能作佛事，一說、二隨[[T1717-a#^app0938006|[06]]]宜、三方便、四法門、五大悲，前四如經。大悲者，[[T1717-a#^app0938007|[07]]]有三十二救護眾生，一一大悲，皆為眾生不知不解而起大悲。如云：諸法無我，眾生不解而起大悲，無眾生、無壽命、無人、無所有、無住、無歸等。

次、通塞，中三：初、總標。

次、菩薩下，明通塞法。

三、於苦集下，明通塞觀。

次、道品，中三：初、總標。

次、破倒下，正明道品。

三、離十相下，明三脫。

十相者，《大經》二十三云：色、香、味、觸、生、住、異、滅、男相、女相。《俱舍》文同，《大[[T1717-a#^app0939001|[01]]]般涅槃》，離此十相，所離同[[T1717-a#^app0939002|[02]]]小，約能觀所證，以簡偏圓。

對治中三：初、總標。次、所謂下，正明治相。三、常樂下，明開三脫。

若修諸法等者，此別教修治，助開實相，實相既在初地以上，治法並在十向以前。此引《大經》列優婆塞眾云：無垢稱王優婆塞等，常樂觀察如是諸對治門。章安解云：味俗為苦，沈空為樂；沈空為苦，分別為樂；[[T1717-a#^app0939003|[03]]]常我淨等，亦[[T1717-a#^app0939004|[04]]]復如是。乃簡云：恒與常云何異？不從因緣為常，[[T1717-a#^app0939005|[05]]]始終不異為恒，餘文不釋，準例應知。釋名辨異雖爾，釋義應從一例，皆以空假相對而釋，真理為安，果為增上。

次、位，中二：初、正明。

次、功能。

安忍中二：初、正安忍。

次、以忍下，功能。

法愛中四：初、正明離愛。

次、生名下，明[[T1717-a#^app0939006|[06]]]離意。

三、破無明下，功能。

四、是為下，結。

餘門準知。◎

![[T1717-k#^kp7-30]]

![[T1717-k#^kp8-31]]
 ([[T1716-k#^kp8-42|玄義]])


◎次、明圓教入門觀者，文自二。

初文簡中二：先、敘簡意。次、正簡。初文又二：初、明簡意。次、上兩門下，簡上藏通。門理全別，不須對簡，別門理同，故須簡却。初文又二：初、通對三門以顯圓妙。次、引文證圓。

初言示人無諍者，如《止觀》第六記。故《般若》中，以通教等能通之門為無諍法。今以義推，通教即是界內無諍，圓門即是內外無諍。故云：三藏滅於實色，別教次第滅於法性之色。法性之色，實不可滅，初緣法性，先滅分段，次滅變易，入地方乃見於法性。故今義云：次第滅於法性色耳。總而言之，前三未融通名為諍，至圓方名無諍法也。

次、正對別教簡，中二：初、略明簡意。

次、正簡，又二：先、列十門。次、釋。

然此十意，前之七意，皆有三段：先、正釋。次、判圓別。[[T1717-a#^app0939009|[09]]]三、從復次下，判諸經文前後約位，以判圓別。唯第一文加於破會一復次也。第八意，約諸經文序正流通，及正說中諸會所說，觀初中後而辨圓別，以判前七及以後二。第九第十，略無復次，直觀經文。問答舉譬，以顯圓別，以判前八，故云融即乃至譬喻。若其直明圓別之相，恐人不曉經文前後，明位不同。或文相雖融，位在向後，定屬別義。或文雖次第，位在住前，定屬圓義，即不即[[T1717-a#^app0939010|[10]]]三等，乃至能詮教之初後，意亦可知。

釋中二：先、總明釋意，為令識於別圓八門，二四不同故也。
  
![[T1717-k#^kp9-24]]
 ([[T1716-k#^kp9-27|玄義]])


次、正釋，於中又三：初、正釋十門。次、約五味分別。三、今[[T1717-a#^app0939011|[11]]]經下，辨今經文十相及四門相不同。初文又二：先、正釋十門。次、今以下，結示。初文自為十釋：初、門中三：初、正約融不融，以辨兩教。次、復次下，更寄破會辨融不融。三、復次經文前後下，明融不融。初文二：先、舉別教。次、明圓教。初別教中二：初、明執門生過。次、從然別門下，釋疑。初文二：初、明彼論生過。次、今時下，明此方學者生過。初文又二：初、明執門。

次、四門下，明生過。又二：初、明過體不同。次、周璞下，舉譬。初又二：初、正明過相，由不得意，豈關法體？次、前三藏下，簡。

前云「殆[[T1717-a#^app0939012|[12]]]濫冥初生覺」者，如《止觀》第七記。殆者，危也，亦幾也，巨希反，上人均下名濫，下人行上名僣。

次、簡中，為展轉相形，故須出[[T1717-a#^app0939013|[13]]]彼。於中又二：初、簡。次、妙有下，結勸。

初文者，然破冥初，功在三藏有門而已，別門與彼永異，故不可得等也。

次、譬中云「周[[T1717-a#^app0939014|[14]]]璞鄭璞」，如《止觀》第十記，周都東京，鄭都鄭州。

次、明此方生過者，偷此藏理種子之名，以助自然之計，以地人釋地義，偷安莊老，如《止觀》第五記。混淆者，[[T1717-a#^app0939015|[15]]]子書云：濁水也，涇濁渭清。

次、明圓教，又三：初、略明門融。

次、有無下，明立門意。

三、而此下，正明融相。

次、約破會，中二：標、釋。

釋中二：先、別。次、圓。初別中二：先、約破，次、約會。

初文者，《法華》以前諸[[T1717-a#^app0939016|[16]]]教中，如諸部《方等》、《般若》等，無處不破諸外道，而存二乘及三教菩薩。

次、「雖會而不圓」者，如文引《淨名》、《般若》，可見。

次、圓門，中二：先、破。次、會。初破中三：初、破別。次、以二乘凡夫況。三、結歸。

初文中，云「自此之前，我等皆名邪見人」者，《大經》第七：迦葉聞常，乃自述云：自此未聞常住之前，我等皆名邪見人也。當知偏教，皆名為邪。

次、圓會中三：初、會凡夫，以二乘菩薩況。次、汝等下，會析法二乘，以通別三乘況。三、汝是下，總結會一切人法。

初文云「龍畜等皆授記」者，如舍利弗領解中，天龍八部皆自領解云：「大智舍利弗，今得受尊記，我等亦如是，必當得作佛。」三、約經文，中二：先、明別。

次、明圓。

若識此意，不以融不融言，能顯圓別。復須更約經文前後，寄行位判，方能顯之。但地向相對，明融不融，此定屬別。若住信相對，此定屬圓。由經中赴機，便宜說位，不定前後，但約位判，自了別圓。此一門意，不專在於此，遍下諸門，下文但言或前或後，皆是此第三門意。但言「遍不遍」等，即第二門意下去闕此第二門。二三兩門，俱有圓別二意，準初融不融門可知。下去準知，皆別門云說，圓門云證，或時略證，但注云云。

 
![[T1717-k#^kp9-25]]
 ([[T1716-k#^kp9-28|玄義]])


即不即法中，從復次去，亦有三意：初、即不即。次、遍不遍。三、約經文前後。約五住文，猶屬第二。最後復次，方屬後意。初門中二：先、別。次、圓。

初別中，四門不即，三諦不即，或一即二即，或三即而復不融。

三法相即，乃名為遍。於一念中，圓破五住，名之為遍。次第破者，名為不遍。

 
![[T1717-k#^kp9-26]]
 ([[T1716-k#^kp9-29|玄義]])


佛智非佛智，分文同前。

 
![[T1717-k#^kp9-27]]
 ([[T1716-k#^kp9-30|玄義]])


次第不次第中，分文亦同，但第三意初，闕復次字耳。

 
![[T1717-k#^kp9-28]]
 ([[T1716-k#^kp9-31|玄義]])


五、斷不斷，中二：先、通敘斷不斷意。次、正分別斷即是別，不斷即圓，文句同前。第三意亦少復次之言，下去皆爾。

  
![[T1717-k#^kp9-29]]
 ([[T1716-k#^kp9-33|玄義]])


七、果縱不果縱中，別引地人，圓引《華嚴》等者，意亦可知。三德縱橫，如《止觀》第三中。


![[T1717-k#^kp9-30]]
 ([[T1716-k#^kp9-34|玄義]])


第八約詮者，更重判於前七後二，皆有門前序中門相，及以門中正說之相，以辨別圓。故云：不融不即，乃至譬喻。

 
![[T1717-k#^kp9-31]]
 ([[T1716-k#^kp9-35|玄義]])


次、約五味中文略，但言乳教兩種四門，應判云一種融，一種不融，乃至問答等有兩種十意不同，不可具列，但言門耳。

三、約今經十，中為二：先、釋十相四門。次、結意。初釋又二：初、十相。次、四門。初文二：標、釋。

以著衣等為行者，以依寂忍等三而弘此經，即是行也。以五百由旬即不斷斷者，即以佛智對於煩惱及生死處所故也。況初心一步已涉長途，二乘被開，先進三百，按位進入，皆有入住，住即五百，故云圓也。欲聞具足[[T1717-a#^app0940001|[01]]]道，聞即教也，教即能詮。

次、明今經四門，又二：初、結前生後。

次、正釋四門所以。

今經四門文相不委悉者，以今經正意，在於開顯，但略示四相。若依門觀，利者隨一句一偈，咸皆發真。中下之人，事須具如《中論》廣述。況復此中，且為分別與諸教異，門中觀法，具如《止觀》，何但此中文略，如前三教，亦並指他經，文相可見。


 
![[T1717-k#^kp8-32]]
 ([[T1716-k#^kp8-43|玄義]])


二、正明實觀為三：先、別釋。次、是十下，示此經文十觀之相。三、復次下，結斥傷歎。初文二：初、指所依門。

次、正釋門中觀法，又二：初、明有門觀法。次、餘三略例。初、釋有門，又二：初、略標門列數。次、正釋。

初文不列，但注云云。
  
![[T1717-k#^kp9-32]]
 ([[T1716-k#^kp9-37|玄義]])


正釋，中二：初、正釋。次、是名下，結成經體。初文自十，初境中二：初、待對立妙。

次、釋，釋中三：初、立四諦。次、兼通異名。三、結門。初又二：初、總標四諦。

次、別釋，釋中二：先、苦滅相對。次、集道相對。初又二：初、苦滅。次、集道互融。以隨苦集，體即道滅，故相對明，不同三教。初文二：初、明苦即是滅。

謂生[[T1717-a#^app0940002|[02]]]死即是三諦，三諦即是三涅槃。

次、引證，又二：初、引經。

次、釋經意。

言「不可思議四諦」者，此語四諦融即之相耳。不可復滅，釋上句耳。

次、煩惱下，集道相對，又二：初、集道。次、以苦滅互融。初又二：初、明集即是道。

謂煩惱之集即是三諦，三諦即是三智。

次、引證，亦二：先、引經。

次、釋經意。

言「亦是苦滅及一實四諦」者，此明苦不異集，集是剎那心起，苦是一期報陰。今一念心具十法界苦集，還觀此心具足三諦，安得不以四諦相即而釋？為欲令人別識相狀，故別別識之。

 
![[T1717-k#^kp9-33]]
 ([[T1716-k#^kp9-38|玄義]])


次、發心中，還以一念無作四諦為境，約此而起慈悲。文又為三：初、正明弘誓。

次、無緣下，結成誓體，謂無緣也。

無偏小雜，故名清淨。

三、慈善下，結誓成相。

 
![[T1717-k#^kp9-34]]
 ([[T1716-k#^kp9-39|玄義]])


三、安心，中三：初、結前生後。次、正明安法。三、體生死下，明安心行相。初又二：先、結前兩觀。

體解謂了境，發心謂弘誓。豈可下，生後安心，臨池觀魚，對前妙境，豈可知妙境而不，總別安心。次、裹糧下，對前發心，豈可發大心，而不修行填願？

次、正示能安之法，又二：先、法。

次、譬，譬中二：先、斥不均非今文意。

次、歎均調，能橫周竪遍。

二輪橫周，二翼竪遍，具如《止觀》第五記。

三、行相，中二：先、正明行相。次、於一心下，明行相該攝。

初文者，體用一止而三止，達用一觀而三觀，具如《止觀》第三文。

言「該攝」者，生死及煩惱，既不出一念，即此為定慧，豈離於一心？故一心中五行具足，具如前第四卷。

 
![[T1717-k#^kp9-35]]
 ([[T1716-k#^kp9-40|玄義]])


四、明破遍，中三：譬、合、結。

初譬中二：前、譬斷德。次、譬智德。

合中義兼二德，約所破得斷名，約能破得智名。

三、雖復下，結意。又二：初、[[T1717-a#^app0940003|[03]]]明智斷不二。

[[T1717-a#^app0940004|[04]]]次釋智斷不二所以，以體即故。

文略煩惱即菩提句，亦應可解。

 
![[T1717-k#^kp9-36]]
 ([[T1716-k#^kp9-41|玄義]])


五、識通塞，中三：初、譬。次、合。三、結意。

初譬中[[T1717-a#^app0940005|[05]]]云「主兵寶取捨得宜」者，強者綏之為捨，弱者撫之為取。綏者，《國語》云：綏其謗言，謂止也。《左傳》云：交綏而退也。爭而兩退，故曰「交綏」。今謂強者止之退之，弱者安之進之，故塞強而通弱，應進通而退塞。

次、合中，還約一念而論強弱。

三、結，中三：初、寄竪門以論一念。

次、節節下，正結撿挍。

三、若不下，結[[T1717-a#^app0941001|[01]]]釋。

若其不能節節撿挍，非唯行不進趣，理解亦亡，故云失也。

 
![[T1717-k#^kp9-37]]
 ([[T1716-k#^kp9-42|玄義]])


六、道品，中三：先、正明四念。次、明破倒具品等。三、結成枯榮。

念處中具道品至一切法者，言念處中者，此具約[[T1717-a#^app0941002|[02]]]位，相攝道品，此則念處中具足諸品，餘品亦然。道品是能趣涅槃行法，三脫是能通涅槃之門，並是正行，一切法是助正道法，攝入正道。

三、從又知涅槃下，重結枯榮。

如文。

 
![[T1717-k#^kp9-38]]
 ([[T1716-k#^kp9-43|玄義]])


七、明助道中，本治事障，今以理觀者，何耶？此中約第一義治，故作是說。若事障興，應觀諦理，生死煩惱即涅槃菩提，故能治之。

 
![[T1717-k#^kp9-39]]
 ([[T1716-k#^kp9-44|玄義]])


六即之位，約一心[[T1717-a#^app0941003|[03]]]理，生死煩惱，可知。

 
![[T1717-k#^kp9-40]]
 ([[T1716-k#^kp9-45|玄義]])


九、安忍，中二：初、通立。

次、別釋。

能常一心安於妙境，故有此等十境生也。

 
![[T1717-k#^kp9-41]]
 ([[T1716-k#^kp9-46|玄義]])


十離愛，為四：初、明相似法起。

次、相似下，明頂墮。

三、此愛下，明離愛入位。

四、觀生死下，明位所證法。

次、結成經體。

次、三門例。

可見。

次、引此經明觀法之相，然彼《止觀》，局引大車，今散引一部，彼為成觀，此但歎教。又二：初、正引。

次、是十下，結例。

意廣語略，思之。

三、結斥傷歎，中三：初、結斥，次、傷歎，三、指廣。初又二：先、結今意。次、固非下，斥。

初文者，具如前一十六門，門門十觀，即是其意。

斥文可知。

次、世人下，傷歎，中三：先、傷。次、歎。三、益。初文二：謂法、譬。

法如文。

譬中云「徒[[T1717-a#^app0941004|[04]]]知𤚲[[T1717-a#^app0941005|[05]]]捋不解[[T1717-a#^app0941006|[06]]]鑽搖」者，借《大經》譬，責講讀人。《大經》第三，「迦葉難佛：如來若常，何不常現？佛告迦葉：譬如長者，多有諸牛，色雖種種，同共一群，付放牧人，令逐水草，唯為醍醐，不求乳酪。彼牧牛者，𤚲已自食，長者命終，所有諸牛悉為群賊之所抄掠，賊得牛已，無有婦女即自𤚲捋，得已自食。爾時，群賊各相謂言：彼大長者畜養此牛不求乳酪，唯為醍醐，我等今者，設何方便而得之耶？(止觀記具注解)

夫醍醐者，名為世間第一上味，我等無器，[[T1717-a#^app0941007|[07]]]設復得之無安置處。復相謂言：唯有皮囊，可[[T1717-a#^app0941008|[08]]]以盛之，雖有盛處，不知[[T1717-a#^appstar_0941006-27|[＊]]]鑽搖，漿猶難得，況復生蘇。爾時群賊以醍醐故，加之以水。以加水故，乳酪醍醐一切皆失。凡夫亦爾，雖有善法，皆是如來正法之餘，何以故？如來入涅槃後，盜竊如來遺餘善法，若戒定慧，如彼群賊劫掠諸牛，雖復得之無有方便，以是義故，不能獲得常樂我淨，常戒定慧。又為解脫，說我人眾生等，如[[T1717-a#^app0941009|[09]]]加以水，以非想為涅槃，如失醐醍，以少梵行得生天上，如加水之乳等。」[[T1717-a#^app0941010|[10]]]云云。

次、若識下，歎，中二：先、歎教法無缺。次、半如意下，歎弘法無機。

初文者，此十六門，門門觀法。遍被一切，自此之外，無所復須，不同[[T1717-a#^app0941011|[11]]]講人，漿猶難得。

次文者，今一家弘法，大小通立，或以小助大，或開小即大，或破小明大，或以小形大，則是半滿雙弘，觀教俱立，今以此半滿之觀，說以施人，人無受用，故云「我則悔焉。」悔者悲嗟之甚，應非悋情。言半如意珠，全如意珠者，第五卷末云半如意珠，則以迹中五妙為半，此釋圓門十觀法竟。云半全者，乃[[T1717-a#^app0941012|[12]]]至偏門名之為半，圓門為全，故文云小乘四門，大乘四門，名同意異，不可例前。雖無下微益

。三、指廣[[T1717-a#^app0941013|[13]]]下，可知。

彼文為顯鈍根行者，一一文中，皆須先明橫竪，次明不二，此中直明一念一塵，即具橫竪，不暇廣及。故指彼文，若得意者，見此略文，以顯彼廣。◎



