
  法華玄義釋籤卷第十

天台沙門湛然述

![[T1717-k#^kp9-4]]
 ([[T1716-k#^kp9-4|玄義]])


◎第四位妙，為四：初、明來意。次、但位下，略敘諸位權實。三、今經下，略述今經。四、小草下，依經廣解。

初文中，言「體宗用足」者，境，體也。行，宗也。智，用也。

次文中言，《地》、《攝》等論，別敘一途者，此等多是別教一門，義不兼於大小。《方等》諸經明位，委悉不及《瓔珞》。《般若》諸經明位，委悉不及《仁王》。然《瓔珞》偏存別門，《仁王》多在圓別及含通意，而並不明辨位之意，尚不辨麁妙，何況論開？故知但是當味明義，而不辨於始終位意。所言「意」者，諸教何故權實不同？諸味何故增減差異？謂施、開、廢等，即其意也。

三、今經者，先、略敘意。次、略屬對。

初中今經明位，雖即不及彼之二經，明位似細，而今經，義兼大小及開判等，則諸經未明。何者？如序天雨四華，方便開示悟入。譬喻遊於四方，化城五百由旬，並[[T1717-a#^app0883004|[04]]]迹門實位也。草菴、化城、三草二木，並迹門權位也。分別功德，始從無生，即初住也。乃至一生，即等覺也，此亦本實位也。菴城被廢，唯存渚宅，草木並依，一地一雨，此是會諸權位，咸歸一實。故云麁判權實。文不盡度者，相傳云：西方《法華》，布一由旬。

次、屬對，中二：初、[[T1717-a#^app0883005|[05]]]引經。

次、屬對。

![[T1717-k#^kp10-8]]
 ([[T1716-k#^kp10-8|玄義]])


四、廣釋者，文中自分三草二木，及以一實，以為六位。初小草中三：初、略引經以立。

次、辨其因果。
  
![[T1717-k#^kp11-27]]
 ([[T1716-k#^kp11-34|玄義]])

  
三、人位下，正釋。釋中二：謂人天，人中三：初、辨其因。次、下品下，略明其果。三、皆是下，重明人主。

初如文。

![[T1717-k#^kp12-44]]
 ([[T1716-k#^kp12-54|玄義]])


次文中，人位四輪者，《俱舍》云：「金、銀、銅、鐵輪，一、二、三、四洲。鐵輪王一洲，乃至金輪王四洲。」夫輪王者，先行七法：一、給施貧乏。二、敬民孝養。三、四時八節，以祭四海。四、[[T1717-a#^app0883006|[06]]]時修忍辱。五、六、七，除三毒，然後沐浴，受齋發誓等。次、神寶自應等，人[[T1717-a#^app0883007|[07]]]主[[T1717-a#^app0883008|[08]]]秖是福中之最，為福之最，故報為人主。


![[T1717-k#^kp11-28]]

![[T1717-k#^kp12-45]]
 ([[T1716-k#^kp12-58|玄義]])


次、明天位，自分三界，諸天不同。於中先略敘三界天因。
  
![[T1717-k#^kp13-24]]
 ([[T1716-k#^kp13-27|玄義]])


次、正釋，釋中初、四王有四十住處。

略依《正法念》明四王住處。持[[T1717-a#^app0883009|[09]]]鬘天者， 《俱舍》云：堅守及持鬘，恒憍大王眾，如次居四級，亦住餘七山，身量壽命，具如《俱舍》世品。四天王者，《大論》云：東方提頭賴吒，秦言「持國主」。南方毘留離，秦言「增長主」。西方毘留波叉，秦言「雜主」。北方毘沙門，秦言「多聞主」。此四為王，主四天下。四級各有十住處。此四十天名，皆從因行而立。

三、歸者，準《希[[T1717-a#^app0884001|[01]]]有經》中，廣校量三歸功德云：「教四天下，及六欲天，得四果，不如三歸依功德多。」又如《增一》中，有忉利天子，五衰相現，當生猪中，愁憂之聲，聞於天帝，天帝聞之，喚來告曰：「汝可三歸，即時如教，便免生猪。」佛說偈云：「諸有歸依佛，不墜三惡趣，盡漏處人天，便當至涅槃。」三自歸已，生長者家，還得出家，成於無學。文云：十[[T1717-a#^app0884002|[02]]]拍手者，恐是先持性戒，加爾所時，受三歸依，尋即命終，故得此報。依心不雜，故得白名。天勝輪王，理數然耳。言十六倍者，從勝歸故。山河流出者，經中一切皆云流河，乃至亦有酒河等。此四十天，並須委悉，以其因行，而消果名(云云)。

峻崕者，河濟難度故。果命者，淨戒如果，又種果樹。塔福最多，白為色本，如華、見者皆生歡喜。以水滅火，行慈悲道，和瞋諍，故愛欲，說法、會生善境故。見淨田故，動信心意，令他歡喜，如樂遊戲。比因釋名，準此可知。


 
![[T1717-k#^kp12-46]]
 ([[T1716-k#^kp12-59|玄義]])


日行天，外道說為日曜等者，外人、又計北方星不沒者。又 立世阿毘曇，有外道計大地恒去不息，佛破 云：「擲物向前，物應向後。」又有計云：「地恒墜下。」佛言：擲物向上，應不至地。有計星不移，地自動轉。佛言：「射應不至堋。」


![[T1717-k#^kp12-47]]
 ([[T1716-k#^kp12-60|玄義]])


六欲天因，應具十善。今云不殺乃至七戒者，具受分持，所持增上，故得名耳。世間戒者，譏嫌戒也。餘有諸，天壽命、身量等，具如《俱舍》、《婆沙》。此為略知次位，不事廣論。


 
![[T1717-k#^kp10-9]]
 ([[T1716-k#^kp10-9|玄義]])


中草位，中二：先、定人以判因果。

次、正釋，釋中三：先、破古。次、略示二論。三、廣釋有門。

二十七賢聖者，《中阿含》三十《福田經》。長者問佛：「福田有幾？」佛言：「學人有十八，無學有九。」學十八者，謂信行、法行、信解、見得、身證、家家、一種子，向初果、[[T1717-a#^app0884003|[03]]]得初果、向二果、二果、向三果、三果，及五種含，謂中、生行、不行、上流。九無學者，思、進、退、不退、不動、住、護、慧俱。《俱舍》文同。應更檢《成論》。

正釋中二：先、標。
  
![[T1717-k#^kp11-29]]
 ([[T1716-k#^kp11-36|玄義]])

  
次、釋，釋中[[T1717-a#^app0884004|[04]]]即，二乘也。初聲聞中，先、賢。次、聖，初賢中二：先、列。

次、釋，釋中三：先、釋名。次、功能。三、正釋。

功能中七賢位，已於智妙中略辨。今云「愛見四諦」者，秖是愛、見二惑所依。雖有愛、見，皆屬於見，具如八十八使中說。
  
![[T1717-k#^kp12-48]]
 ([[T1716-k#^kp12-64|玄義]])

  
正釋中，文自為七。

初、五停治五障，具如《止觀》第七，對治中。

 
![[T1717-k#^kp12-49]]
 ([[T1716-k#^kp12-65|玄義]])


言「苦諦為初門」者，後文以支佛、集諦為初門。聲聞苦諦在初，復初觀四念處故。支佛、無明居因緣首，初破愛取有故。

 
![[T1717-k#^kp12-50]]
 ([[T1716-k#^kp12-66|玄義]])


境總觀總者，以四觀通觀四境。境別觀總者，於一一境，四觀觀之。境總觀別者，以一一觀總觀四境。三二類知。

 
![[T1717-k#^kp12-51]]
 ([[T1716-k#^kp12-67|玄義]])


煖等諸文，智中已辨。今明次位，略知深淺，仍略於彼。若欲廣知，應尋諸論。


 
![[T1717-k#^kp11-30]]
 ([[T1716-k#^kp11-37|玄義]])


七聖者，又三：列位、釋名、正釋。廣開具如《婆沙》、《俱舍》。今文極略，足判淺深。

釋名中云「苦忍明發、捨凡、入聖」者，至苦忍已，次第無間，必入初果。今從後說，通云聖人。
  
![[T1717-k#^kp12-52]]
 ([[T1716-k#^kp12-71|玄義]])

    
三結、八十八使、七生，如《止觀》第六記。「中般為三」者，謂速、非速、久住。準《俱舍論》，總為九種，謂三各分三：謂中、生、上流也。有行無行，生色界已，方般涅槃，並生般攝。

言中三者，謂速、非速、經久，如迸火星，以喻三義，思之可知。並於中陰，論速非速等。生有三者，一、生，約速立。二、有行，約非速立。三、無行，約經久立。並生色界已，論速等也。

上流三者，一、全超，約速立。二、半超，約非速立。三、遍沒，約經久立。從[[T1717-a#^app0884005|[05]]]初色至色末，始終有此三人不同。如是三九，由業惑根異。言業異者，造順現業，成中般。造順生業，成生般。造順後業，成上流般。

言[[T1717-a#^app0884006|[06]]]惑三者，下品[[T1717-a#^appstar_0884006-7|[＊]]]惑成中般。中品惑成生般。上品惑成上流般。言根別者，上根中般；中根生般；下根上流般。

 
![[T1717-k#^kp12-53]]
 ([[T1716-k#^kp12-74|玄義]])


「斷上下分結」者，言五上分者，謂掉、慢、無明、色染、無色染；言五下分者，謂身見、戒取、疑、貪、瞋。故《俱舍》云：由二不超欲，謂貪、瞋。由三[[T1717-a#^app0884007|[07]]]復還下，謂身見、戒取、疑滅盡定，如《止觀》第九記。《釋論》二十二，釋四雙、八輩，十攝[[T1717-a#^app0884008|[08]]]十七。但云那含有十一種，五種正是阿那含，六種阿羅漢向攝。那含五種者，恐是現般一，中般[[T1717-a#^app0884009|[09]]]三：速、非速、久住。生般一。六種阿羅漢向者，謂有行、無行、全超、半超、遍沒、無色（(此私對之)）。更加初果向、初果，二果向、二果，三果向、三果，為[[T1717-a#^appstar_0884008-8|[＊]]]十七。

「《毘曇》一萬二千九百六十種」者，《雜阿毘曇》云：阿那含者，或五及七、八。五謂中，生有行、無行、上流。七謂於中般、更分三，如迸火星喻。八者，謂五上加現、無色、及不定。且從五種說，謂色五種。從根分十五，謂上、中、下各五，故約地成二十，四禪各五故。約性有三十，謂退、思、護、住、進、不動，謂種性各五故。處有八十，梵眾至尼吒，十六處各五故。每一種那含有二千五百九十二。何者？約十六處成十六人。約種性六。成六倍增之，合九十六。約根有三，三倍增之，成二百八十八。更以九離欲人，九倍增之，成二千五百九十二人。一人既爾，五種那含又五倍增之，成一萬二千九百六十種（(論文難見故今略出)）。言九離欲者，謂離欲界九品惑，以為九人也。

 
![[T1717-k#^kp12-54]]
 ([[T1716-k#^kp12-76|玄義]])


羅漢有五種者，依《婆沙》略釋云：言「退法」者，謂退思法，心生厭故。言「思法」者，持刀欲自害故。言「護法」者，於已解脫，心生愛樂，善守護故。言「住法」者，不退、不進故。言「進法」者，能進至不動故。言「不動」者，住本不動故。

問：退法必退耶？乃至進法必進耶？答：或有說者，不必退，乃至不必進。以是事故，羅漢有五種。故作是說：退不必退，乃至進不必進。

問：若然，何故名退乃至進？答：退者是退性，乃至進者是進性。以有五種性，故羅漢有五種，并法行一人，名不動，故有六種阿羅漢也。

若「退果」者，牽於斯、那二果亦失，至初果住，法爾然也。此生之中，必得不疑，猶如勝人，平地顛墜，四顧遠望，不有他人，見我倒否，即能自起。極至臨終，亦得無學故也。[[T1717-a#^app0885001|[01]]]得滅定人，因中即修性共念處。至果時，但名俱解脫人。以未修緣念，[[T1717-a#^app0885002|[02]]]終非無疑解脫也。

 
![[T1717-k#^kp12-55]]
 ([[T1716-k#^kp12-77|玄義]])


「盡智」者，謂見苦已斷，乃至道亦如是。「無生智」者，不復更斷。「無學等見」者，得世智，亦名等智。《婆沙》云：所作已辦，名盡智。從無學因生，名無生智。又曾得而得，名[[T1717-a#^app0885003|[03]]]為盡智。未曾得而得，名無生智。又云：解脫道所攝，名為盡智。勝進道所攝，名為無生智。又云：盡智有五種羅漢，無生智唯一種，謂不動。此即從根，不論解脫道等。

又「無學等見」者，一切羅漢等有此見。自知我是阿羅漢果等有此見，故名等見。「重空三昧」者，謂空空三昧，無相無相三昧、無作無作三昧。空是聖法，復修於空，擊前聖法，故名為重。「沙門那」者，沙門，此云乏；那者，此云道。


 
![[T1717-k#^kp11-31]]
 ([[T1716-k#^kp11-38|玄義]])


[[T1717-a#^app0885004|[04]]]支佛集諦為初門者，三乘之人，通緣四諦，但有總別之異。以隨義便，故初門不同。順四諦義，故苦諦為初門。順十二緣義，故集諦為初門。順六度義，故道諦為初門，並三藏義也。通教三乘，以界內滅諦為初門；別教菩薩，以界外道諦為初門；圓教菩薩，以界外滅諦為初門。三藏、六度緣起，及衍人斥小，具如《止觀》第三記。


 
![[T1717-k#^kp10-10]]
 ([[T1716-k#^kp10-10|玄義]])


於三藏菩薩為二：初、立門。

次、明位為三：初、三祇位。

次、百劫位。

三、佛果位。

於中分凡聖位，如文，具如《止觀》記。

 
![[T1717-k#^kp10-11]]
 ([[T1716-k#^kp10-11|玄義]])


次、通教三乘，共位為二：初、明三乘同異。
  
![[T1717-k#^kp11-32]]
 ([[T1716-k#^kp11-39|玄義]])

  
次、正明位，文自分二。

![[T1717-k#^kp12-56]]
 ([[T1716-k#^kp12-78|玄義]], [[T1717-k#^kp11-33|釋籤]])


初、共位。

如前。


 
![[T1717-k#^kp11-33]]
 ([[T1716-k#^kp12-78|玄義]], [[T1717-k#^kp12-56|釋籤]])


次、義者，文自為二：初二中二：初、明立[[T1717-a#^app0885005|[05]]]位意。次、乾慧下，正釋。初文又二：先、指文。

次、立意。

次、正釋者，文相稍廣於《止觀》中，若讀彼文，須知此意。於中二：先、釋。次、結判。釋中自為十：初、乾慧地為四：初、通立共意。次、而菩薩下，立別意。三、釋四弘相。四、從是為下，辨異。

釋四弘中：初、誓廣。次、三誓略。初、誓又二：初、釋。

次、引證。

次、性地中三：初、立共意。

次、而菩薩下，釋行相立別意。

三、如三藏下，判位辨異。

次、八人見地為三：初、立共意。

次、而菩薩下，正釋。

三、何者下，明立忍所以。

次、復次下，明薄地為三：初、立共意。

次、而二乘下，斥二乘。

三、菩薩下，正釋。

言「遊戲神通」，具如《止觀》第[[T1717-a#^app0885006|[06]]]五記。

次、阿那含下，明離欲地為四：初、立共意。次、斥二乘。三、菩薩能下，正釋。四、所以下，明立地所以，辨不同之相。

初、三如文。

辨不同中二：初、明觀諦用智不同。

次、故《大論》下，引《論》證菩薩立名。

次、阿羅漢地去，明已辦地，為二：初、辨異。

次、引證。

次、支佛下，明支佛地。

指同羅漢，故云亦如是。

次、明菩薩地，為四：初、略立。

次、略辨。

三、是則下，略釋。

十地猶受菩薩之名，復名[[T1717-a#^app0885007|[07]]]為佛地者，[[T1717-a#^app0885008|[08]]]以佛地邊，有菩薩地名，故知始終，皆有菩薩位。故云別為菩薩。

四、齊此下，辨盡不盡。

次、過菩薩下，釋佛地為二：初、略立。

次、五相下，辨異。

於中三異。涅槃異中，言留舍利者。若下本門中，通佛，亦言同入灰斷者，當教二義不定故。利鈍菩薩所見不同故。

次、簡，名別，義通，及為菩薩立忍名等，具如《止觀》第六記。今文[[T1717-a#^app0885009|[09]]]為二：初、釋。次、料簡。初文為四：初、來意。次、列別位。三、對位。四、是則[[T1717-a#^app0885010|[10]]]下，結。

初二如文。

三、對位中前九地，如文。

至佛地中，先指前文。

通教十地，於別、但名菩薩地也。

次、此佛下，與三藏辨同異。

言「三藏佛，一日三時照機」者，諸部《阿含》及《大論》，皆有此說，云：「佛一日三時入定，求可度機。」以約教門，不能常見故也。亦如《摩耶經》；阿難近在於後，而便問言：「阿難今者，為在何許？」又問：「祇洹何故多烏？小近尚自不知，豈能任運常照？」

次、料簡中，初、問。

可解。

答中，明此通位，教相多異，致使人師各據一途，於中二：先、見。次、思。初中三：先、出同異。

次、但通教下，難。

三、若斷下，縱。

次、思惑，中二：先、出異。

次、兼前總判。

略[[T1717-a#^app0886001|[01]]]云不可定執者，通義不可定判。教門利他，時長機雜，故令爾也。

次、問答，中三：先、略判。

次、何者下，釋。

三、此乃下，正判。

次問者，問《大論》三處明燋炷等者，謂乾慧地、初地、初住。《大論》四十八，明四十二字門，即初住已上也。第四十九明菩薩，初、歡喜地，乃至法雲地，廣明修治地業。續此文後，即云：復次，地有二種：一者、但菩薩地。二者、共菩薩地。所謂乾慧地，乃至佛地。[[T1717-a#^app0886002|[02]]]故知三教明矣！故知此中問意，與《止觀》稍似有殊，此以三教為問，見地燋炷，置而不論。若得[[T1717-a#^app0886003|[03]]]此意，則《止觀》文，宛然自別。

次、問利人應無十地者，問意利人既於初地斷見，應二地，乃至四地斷思，六七地成佛。是則無十地耶？答意者，教門具有，於利人不制。秖如超果得阿羅漢，可令餘三果，亦無人耶？

次、問意者，別圓若有利人，應在地前、住前，燋炷耶？答意者，雖有利鈍，斷位必定。


 
![[T1717-k#^kp10-12]]
 ([[T1716-k#^kp10-12|玄義]])


次、別位為大樹者，為三：標章、列門、正釋。

初二如文。
  
![[T1717-k#^kp11-34]]
 ([[T1716-k#^kp11-41|玄義]])


釋中[[T1717-a#^app0886004|[04]]]有三：初、又為六：初、得名。次、位法所依。三、無量下，通列。四、別教下，判。五、然下，判傍正。六、既有下，結示不同。

前二可知。

三、通列中三：先、舉四數。次、有無量下，列四法。三、云何下，釋四法。

初二如文。

釋意者，所以四教斷伏，皆名無量。若斷若伏，相狀非一，故通名之。此中皆約菩薩故也。初如三藏云伏見思，即指菩薩。今明無量，多在出假，故且置二乘故。通教中，亦指出假。助謂助別。別教中云：內外四諦者，當知別人，具四、四諦。言「乃有斷無明義」者，若據始終，雖登地斷，既證道同圓，當知教道有斷義耳。故今從事，且判地前屬於別教，則迴向中伏，望於圓理，故得事名。圓人破無明位長，故指初住去，以為無量。

四、判。

五、傍正者，約別教始終以判。

可知。

六、結示同異，中二：初、略示。

次、若《華嚴》下，示教不同。於中為三：先、列教。次、又斷下，明教相不同。三、所以然者下，明不同意。初又二：先、經。

次、論。

《十地論》唯釋《華嚴》〈十地品〉。《攝大乘》第七、釋第四因果勝相中，亦但明歡喜等十地而已。《地持》中，明種性等六位，如《止觀》第五所引論文。《十住婆沙》初文但明十地而已。次、釋地相，亦無諸位。《大論》略出通別，文但引例。故知諸《論》明位麁略。

次、明教相，斷伏不同。

如文。

三、明意，中二：先、明聖教大意。

次、今若下，明今家用聖教意。又四：初、總列大意，意在為成初心行人，入道正意。

若無位次，將何以為聞賢思齊？將何以越增上慢罪？若赴機異轍，任彼 所欣，故使如上，參差不等。若為成初[[T1717-a#^app0886005|[05]]]心教觀，故且用三經。

次、諸聖下，誡勸[[T1717-a#^app0886006|[06]]]修行。

三、今[[T1717-a#^app0886007|[07]]]判下，正示用三經意。

是故今家，不同世人，解釋《經》、《論》，但依法相，列位而已。今一家別位，若不依《纓珞》，則位無始終。若不依《大品》，則諸位全無斷惑高下，用[[T1717-a#^app0886008|[08]]]觀分齊。若不依《涅槃》，則菩薩願行，淺深相狀，遠近莫知。三經相成，佛旨無失。

四、釋三文自為三。

初依《纓珞》、《仁王》中，言「前四時般若」者，古判《般若》總有五時：一、摩訶，二、金剛，三、天王，四、光讚，五、《仁王》。此亦未可全用。雖然摩訶定在《仁王》之前，何以知然？《仁王》云：如來成道二十九年，先已為我說《摩訶般若》，故知《仁王》在後明矣！若《光讚經》，準諸經目錄，弘始五年四月二十三日譯《大品》竟，二十七卷成者是也。後竺法護，晉太康元年，譯上帙為《光讚》。又朱仕衡譯為二十卷，名《放光般若》。羅什又重譯，為十卷，名《小品》。支讖又譯為十卷，名《道行》。又有人譯為五卷，名《大明度》。又有人譯略《光讚》，名《大[[T1717-a#^app0886009|[09]]]明度》。又有人譯，略《光讚》，名《大智無極》。又有人譯，名《[[T1717-a#^app0886010|[10]]]大品》。當知《光讚》，秖是《大品》上帙，在後譯之，故不可以為別時義也。為是義故，與《仁王》、《天王》而為次第者，未可全用。《法華》意雖該攝，且名位不彰，故但用二經。

言《地持》九種戒定慧者，論文既云六度皆九，今但云三者，或以三攝六，或略舉三要。然諸位功用，願行法相，斷惑品類，被物廣狹，依土淨穢，示迹多少，真應優劣，對當法門等，非可具列。是故今文但明一轍，所以不暇，廣明法相。今順文體，亦不委曲，廣尋經論，恐添雜本文。故知依此文相，足辨權實也。

 
![[T1717-k#^kp11-35]]
 ([[T1716-k#^kp11-42|玄義]])


次、總明位中，亦約三經。先、標。

![[T1717-k#^kp12-57]]
 ([[T1716-k#^kp12-88|玄義]])


次、釋。釋中二：初、約《纓珞》者，列、釋。 

次、依《大品》明三觀者，問：今此文中，將此四義以對三觀，與《大論》中，釋因中總別、果上總別等。有何差別？答：言異義同。何者？空假為因，中道為果，從假入空，為因中總相。從空入假，為因中別相。別人修中，初但總相，為果上總。若入初地，雙照二諦，為果上別。當知四義，與三不殊。

 
![[T1717-k#^kp12-58]]
 ([[T1716-k#^kp12-90|玄義]])


別解七位者，如《纓珞》中，明六種性，兼於住前，信位為七。《纓珞》六位者，謂十住、習種性，十行、性種性，十向、道種性，十地、聖種性，等覺性，妙覺性，應往四教本中尋，◎




![[T1717-k#^kp10-13]]
 ([[T1716-k#^kp10-13|玄義]])


◎三草二木位竟。

次、明最實位，即一地所生之[[T1717-a#^app0887003|[03]]]次位也。故前[[T1717-a#^app0887004|[04]]]立三教及以人天，今唯在圓。若不至《法華》開顯，安知一地所生，[[T1717-a#^app0887005|[05]]]于一佛乘，分別說三，此之謂也。故知三草二木，各謂自立。蒙一味雨，方知一地所生，如彼窮子，至臨終時，乃識其父，是故須明一實位也。

為令識父，是故須明前諸權位，於中，先、標。

次、釋，釋中[[T1717-a#^app0887006|[06]]]文自，開為十意。

初列十意者，雖同釋圓門，不無小異，初之四意及第十意，[[T1717-a#^app0887007|[07]]]正釋圓位。餘之五意，因此便明。何者？此既[[T1717-a#^app0887008|[08]]]唯明一實之位，不合即明麁妙等文。故此等文，應合[[T1717-a#^app0887009|[09]]]在妙行文後，位妙章初列之。應云：一、明諸位。次、[[T1717-a#^app0887010|[10]]]明麁妙，及以興廢開顯等也。今來此者，欲更重與權位比決，及開顯彼麁位故也。故先釋竟，重判麁妙，及開顯等。

問：今此初約通別圓三，三句料簡，至下結文，既云與藏通同，初料簡中，何故不對三藏簡耶？答：一者、通是大乘初門，堪入後故。二者、二處羅漢名同。故初對通，而後兼藏。

此十章次第者，理雖無名，理藉名顯。名下有義，方顯所詮。義上有名，方知詮異。故名義一章，最居於首。既知圓門名義，次辨所詮位數，乃識圓位，開合不同。雖知位數，位數、本為分別斷伏。若不識者，徒設何為？故次明斷伏。既知斷伏，應明斷伏，功用不同。既知圓門斷伏功用，若不望前諸位皆麁，焉知此位，諸位中最？既知麁妙，何不純說一實之位，何用前來諸麁位耶？

應知麁妙，皆為緣興。緣既迭興，事須迭廢。《法華》前教，迭興、迭廢。約人雖廢，其法仍存。況大小並興，受益不等。若顯若[[T1717-a#^app0887011|[11]]]密，當座殊源。若橫若竪，法味差降。時熟化畢，咸會《法華》。根緣既同，應無異迹。諸麁至此，妙理斯均，是故須有開顯相也。雖始[[T1717-a#^app0887012|[12]]]立名義，終至開權，權實諸位，理須憑據，雖不孟浪，有始有[[T1717-a#^app0887013|[13]]]卒，其唯聖人，既是佛之本意，不得不委，辨其大體。故以十門，括於一化，方了《法華》妙位之意。
  
![[T1717-k#^kp11-36]]
 ([[T1716-k#^kp11-44|玄義]])

  
於中先釋名義，中二：先、指下文。

次、辨今意，又二：先、標列三意。
 
![[T1717-k#^kp12-59]]
 ([[T1716-k#^kp12-91|玄義]])


次、釋。釋中自三：今釋初意中二：先、述。次、釋。述中先述二名，與小教同。

次、結。

次、何者下，釋。釋中，先、釋，初名中，經但述應供之名，今具以羅漢果上三義釋之，一一文中，皆以偏顯圓。

言三種意陰者，二乘在彼三中之一，今通言之，故云三種，非謂二乘盡具三也。言意陰者，由意生陰，名為意陰。又作意生陰，名為意陰。又意即是陰，名為意陰。前之兩釋，從因得名；後之一釋，從果得名。

又雖名意陰，亦可具五。何者？佛尚具足常色等五，況復因人！但小教中，不云界外，更有生處。然不了教，尚云滅心，何況於色！《淨名》曰：其供汝[[T1717-a#^app0887014|[14]]]者，此借淨名折挫之言。彼經挫其同於悲境，當知聲聞應供義偏。

次、釋後名。

可知。

 
![[T1717-k#^kp12-60]]
 ([[T1716-k#^kp12-92|玄義]])


次、釋名別義圓。

五十二名不異於別。從初至後，觀圓證圓。《止觀》第[[T1717-a#^app0887015|[15]]]六卷末，[[T1717-a#^app0887016|[16]]]云借下成高，此之謂也。

![[T1717-k#^kp12-61]]

次、名義俱圓者，從始至終，無非佛眼、佛智。言入室等者，皆云如來，故知名圓。既云諸法空座，[[T1717-a#^app0887017|[17]]]大慈悲室，如來莊嚴，故知義圓。

 
![[T1717-k#^kp11-37]]
 ([[T1716-k#^kp12-93|玄義]])


次、明位數。如名義俱圓中，雖並以佛知見之言，謂之為俱。然諸教大量，須曉位數，方能引於行者心期。於中二：標、列。
  
![[T1717-k#^kp12-62]]
 ([[T1716-k#^kp12-94|玄義]])

  
次、釋，釋自三：先、釋數中四：先、列古師。次、今謂[[T1717-a#^app0887018|[18]]]下，斥舊。三、又有下，重述破。四、論諸下，正明今意。

初、師意者，並列無位之文。或生臆見，未當大途。或引經文，不曉聖者意別，是故須破。頓悟初心，即究竟者，然《華嚴》中，位兼圓別。人不通曉兩教位意；又復不達圓位始終。直指初心，以為妙覺，唯尚頓門成佛速疾，乃成圓教，後位徒施。兼成出佛煩重之過，故依舊判，誠為未可。

次、斥，中三。

初、總斥中云：悉是偏者，約理，則證法無名；約事，則不無諸位。故知諸師，偏從理說。

次、然下，別述難意。

前之三師並云頓悟，[[T1717-a#^app0887019|[19]]]故總以一頓悟斥之。引經失旨，其理自虧。故知悟即初住，未悟[[T1717-a#^app0887020|[20]]]即住前，既許有悟與不悟，何妨兩位俱有淺深，乃成五十二位耶？

三、究竟下，引經部所明，皆有兩意。如何獨以無位為語？次、重述，中二：先、述。次、難。

初文者，此師意者，兼斥前之三師，故立定言。

次、今例下，以見證為難。又三：先、正舉權實兩證。次、引《大論》譬。三、引《普賢觀》證。

初如文，引《大論》中二：先、引《論》。

次、例論意，謂江海淺深。

引《普賢觀》云：大乘因[[T1717-a#^app0888001|[01]]]有等者，雖俱實相，因果灼然。若有因果，即有深淺。如《止觀》中，及此下文，圓漸、漸圓，四句料簡，則圓家之漸，冷然可知。

次、正明今意為三：初、總述用位意。次、還約下，列位數。三、今於下，釋。

初文言「隨順契經」等者，是佛所說，契教根理，乃如符契，故名為「契」。佛尚赴機以說諸位，末代弘教，應順聖言。若不爾者，如來何故為此凡下，遍說諸位？故知皆為令物聞位，歡喜、生善、破惡、發真，即是明位利益意也。故今依諸教，如下所引是也。

次、列。

可見。
  
![[T1717-k#^kp13-25]]
 ([[T1716-k#^kp13-31|玄義]])

  
三、釋，中二：先、述今文所立。次、廣釋諸位。初文者，先、述。

次、釋。釋中先大師。次、私釋。前文為三：先、正釋。次、如此下，結歎。三、若欲下，決位。初自為五：初品文者，又二：先、述境，即圓聞而起信也。

「一塵中有大千經卷」，如《止觀》第三記。

次、欲開下，依信起行，又二：先、正明十乘行法。次、舉下，結束示位。初文者，又三：初、總明行意。

次、圓行者下，總示行相。

三、略言下，別示行相。先、舉數。

次、列圓行為十者，即十法成乘。廣論具如《止觀》第五初至第七末。今此正意，論於教門。是故觀法，文相稍略，故但略列，與前三教，以為比決，顯經圓意。

次、行者下，明第二品。於中為四：初、正明第二品相。次、內外下，明第二品中，十觀。三、金剛下，引證。四、聞有下，結位。

初二如文。

引證文三：初、引《金剛》以證能資。

次、舉次品資於前品。

三、引《彌勒論》，以證能資力大。

《論》云：於實名「了因」等者，頌意、正明讀誦《般若》，資於實相，是故持誦名為「了因」，故云「於實」。降斯已外，但名「生因」。生因者，有漏因也，故云「於餘」。「福不趣菩提，二能趣菩提」者，布施七寶如須彌山，福也；受持及讀誦，此二趣菩提，是故此二名為了因。《論》文「福不趣菩提」二句在前，於「實名了因」二句在後。今從義便，於理不違。又準五種法師，於《論》二文，各開為兩。更加說法，名五法師。今引《論》文，[[T1717-a#^app0888002|[02]]]且存自行，故無說法，又不名師。《安樂行疏》，廣釋：五種法師。

次、行者下，明第三品，為三：初、明第三品相。次、「安樂行」下，引證。三、說法下，結位。

初如文。

次、引三文者，〈安樂行〉可見。次、《淨名》文云：說法淨等者，唯說圓常，內心無著，故名為「淨」。如引〈安樂行〉，云：「但以大乘法答」等。故知以說法力，內熏自智，令倍清淨。化功歸己，意在於斯。大小同然，故引《毘曇》以為類例。若言聽法得解脫者，在隨喜位初。文意各別，相從來耳。

次、上來下，明第四品為四：初、明位相。

次、《大品》下，引證。

三、此則下，明位意。

四、事福下，結位。

次、行人下，明第五品中二：亦先、明位相。次、具足下，結位。初文二：先、總明。

次、若布施下，別示六度之相。

故知正行六度文中，為欲略明圓境，故云「十界依正俱捨」。廣明行相，應如《隨自意》及《止觀》，正助合行。事理不二，方名正行。若取其意，但用三藏、事六度相，皆以實相融令不二，無非法界，即是其相。無畏等施者，《論》有三施，謂資生、無畏法，捨於依正，名施資生。略不言法，故云「等」也。

次、結歎。

可知。

三、決位中，類如三藏念處位等者，但大小相望，俱是外凡。不論內觀及境優劣。下去格位，一切皆然。一一品中，皆應具十，更倍增明。文無者，略。故十信初，復重牒云：「令五倍深明」也。

私釋中，因[[T1717-a#^app0888003|[03]]]向決位，故以五品對於五停。於中為二：初、總對。

次、別對。

言文字是法身氣命者，例如：欲界有漏色身，息住、命住，息盡、命盡。法身亦爾，有能詮教，法身則住。大乘教沒，法身豈存？故隨喜位，內觀法身，無讀誦息[[T1717-a#^app0888004|[04]]]持於慧命，則被覺觀，破壞法身。

正行六度中，云「即事而理」等者，理即是佛，事妨於道。於事[[T1717-a#^app0888005|[05]]]會理，使事無妨，妨即是障，即事而理，無障可論。


![[T1717-k#^kp13-26]]
 ([[T1716-k#^kp13-32|玄義]])


十信位者，又為五：初、牒五品，為十信因。次、正明十法，橫竪對十信。三、普賢下，引證。四、入此下，功能。五、此位下，指廣所明。

初文者，然此中先重牒前五品之初，聞圓起信，能習十法，成於圓行，入〈隨喜品〉。品品漸進，入十信位，名為圓位。

次、[[T1717-a#^app0888006|[06]]]以善下，正明十法。既由十乘入於十信。故今文義，理須具對橫竪二意。故先、竪對。次、引《纓珞》十信有百，以對橫文。故知十信與十乘義，義同名異，須善會通，令不失旨。[[T1717-a#^app0888007|[07]]]今比望豎，出其橫相。

一一信中，言「善修」者，由緣實相，行於五悔，策勤精進，至第五品，得入十信，名為「善修」。由善修故，相似解起，是故十法在相似位，轉名「信心」。乃至「願心」，亦復如是。何者？不思議境以信為本。慈悲[[T1717-a#^app0888008|[08]]]弘[[T1717-a#^app0888009|[09]]]誓藉念力持，心安止觀，功由精進。破於三惑，妙慧方遍，於通無塞，由決定力。元修道品，為求不退，正助無闕，迴因向果。不濫次位，方能護法，內外不動，由善防非，於法無愛，由大願力，故得至此名為「信心」，乃至「願心」。十法既許初心具修，當知信信皆具十法。是則「十信有百」，明矣！

三、引[[T1717-a#^app0889001|[01]]]二經證。

可見。

四、功能，中二：先、正敘功能。

次、引《仁王》證。

「云：十善菩薩發大心」者，亦有人云：六根清淨名為「頓義」。十善菩薩，此是漸義。今文所引十善菩薩，以證六根，豈應引漸而證於頓？故知二文俱頓明矣！[[T1717-a#^app0889002|[02]]]但《仁王經》語其初後。《法華經》意，論其中間。人不見之，徒生異見。

五、指廣教，中二：先、總舉。

次、《華嚴》下，引眾多文。

初云《華嚴》法慧等者，彼經不列十信之名，唯於住前觀十梵行。自古講者，判為十信。故今引之，以為信位。十梵行空，具如《止觀》第七記。

「譬如入海，先見平相」者：《大論》六十六云：聞深般若，乃至正憶念，當知是人不久授記。如欲見海，發心欲趣，不見樹相、山林等相，當知是人雖不見海，知海不遠。何以故？大海處平，無樹等相，故菩薩受持般若、正憶念等，雖未佛前，聞劫數記，自知近於菩提不久。樹山等者，生死也。又如春樹，陳葉若落，當知[[T1717-a#^app0889003|[03]]]是時，新葉不久。聞深般若，觀行成就，亦復如是。

《仁王》、《普賢觀》，如前引者，《仁王》偈云：「十善菩薩發大心，長別三界苦輪海。」次、文即云：「習種銅輪二天下，故知十善是鐵輪位。」《普賢觀》云：「十境界等。」又云：「三昧力故，六根漸淨，具如經說。六根淨已，為諸如來，摩頭授記。授記即是入初住也。故知六根，即是住前十信位也。

引今經意者，既云：「安樂 之行。」安樂，名「涅槃」，即指初住以上。前通望位，雖以五品為行，今此望證為行，故知明行必在住前。行處則通，通於五品、十信。近名有通、有別。如《疏釋》云：約遠而論近，即離十惱亂。約近而論近，即指在空[[T1717-a#^app0889004|[04]]]間處，修攝其心。約非遠、非近而論近，即指不動、不退等一十八空。菩薩應須觀察如是三法，故俱名「近」。是則所近之法有親、有疎，故云通別，通疎別深故也。

引《涅槃》意，亦與《安樂》義同。

《大論》意者，即涅槃為所觀所證，故知行道亦在住前，亦是如來之行。

 
![[T1717-k#^kp13-27]]
 ([[T1716-k#^kp13-33|玄義]])


次、明十住位者，為五：初、總牒信為入住之因。次、初發下，明三法開發。三、舉要下，明十法分成。四、《仁王》下，略引證。五、此位下，指廣教法。

初二如文。

三、從「舉要言之」去，十文，即是初住十法。從證受名，故名為住。故《仁王》云：「入理般若，名為住。」住於三德一切佛法，乃至能生後後諸位，[[T1717-a#^app0889005|[05]]]位位無不皆具十法故也。故今十法，從住為名；後去諸位，用此初住十法為因。於中為二：初、大師釋出，初住十法。次、私會釋。初又二：先、正釋。次、《華嚴》下，稱歎。

初文中意，言從證者，證不思議，名住一切佛法。證三種菩提，名住慈悲普覆。證寂照止觀，名住成就萬行。證破三惑遍，名住一心三智。證於通無塞，名住佛眼圓見。證無作道滅，名住法身冥益。證助道萬行，名住神通顯益。證圓門實位，名住開顯一乘。證安忍內外，名住嚴淨佛土。證無諸法愛，名住諸地功德。此初住證，轉似為真故也。

四、引證。

可知人見淺深之言，多不曉於圓別之意，具如下辨，亦如《止觀》中文。

五、指廣教者，並是證一分無生，能八相作佛，故云「坐道場」等。《大經》云：發心畢竟二不別等者。此並迦葉歎初住文也。《華嚴》釋初住中，讚文甚廣，不能具記。

 
![[T1717-k#^kp13-28]]
 ([[T1716-k#^kp13-34|玄義]])


行、向、地文，多是《華嚴》、《纓珞》文意。《纓珞》文雖次第，亦可借用，念念進入之言。

 
![[T1717-k#^kp13-29]]
 ([[T1716-k#^kp13-37|玄義]])


妙覺位中，名大涅槃，十法至此，俱名為大。是故文 云：「御車達到，猶名為車。自爾以前，雖具諸法，未究竟顯，不名為大。雖有慈悲，為無明隔，故不名大。雖常寂照，所嚴未窮，能嚴非大。雖破三惑，智未周窮，故智非大。雖知通塞，塞仍未盡。故知非大，雖得道品，道未至極，故道非大。雖用正助，正行未滿，故用非大。雖復開權，理未窮終，故開非大。雖忍二邊，猶有餘惑，故益非大。雖不著位，位未至極，故位非大。是故妙覺，十皆名大，名究竟乘。十法成乘，對大車喻，如《止觀》第七。乃至分別此十法中，或七、或一等。


 
![[T1717-k#^kp12-63]]
 ([[T1716-k#^kp12-95|玄義]])


次、引證，中三：初、總標。次、廣引。三、如上下結，酬。

初如文。

次文者，[[T1717-a#^app0889006|[06]]]又二：初、引諸經。次、引此經。初、引諸經，中二：先、《大經》。次、《大品》。初、引《大經》，中二：先、[[T1717-a#^app0889007|[07]]]正引釋。次、問下，釋疑。初文又二：先、引月愛三昧，以證位中智斷。次、引第二經，以證三德。初文又二：初、《大涅槃》下，證約智斷，論法身。

次、《大經》下，證約法身，論智斷。

合前智斷等，共顯三德。二文各有譬合。月愛三昧，〈梵行品〉文。

次文者，合前三德，[[T1717-a#^app0889008|[08]]]秖是祕藏。

次、釋疑中，先、問，次、答。

問意者，經中耆婆為闍王說，總有六喻：初、喻善心開敷；次、喻行者心喜；三、四，二喻善根增、煩惱減；五、喻除貪；六、喻愛樂。云何得知此喻智斷？此是通問。

答中以《仁王》、《勝天》兩般若，助證《大經》。驗《大經》文，義當智斷。

《仁王》十四忍者，忍是因義，至果名智。今欲通論智斷，故以智名替忍。《勝天王》中，亦以般若為十四。般若即是智德。彼二經中，既有十四智斷，何妨《大經》十四智斷。十四義成，十五可例。

次、引《大品》者，又二：先、引經。次、諸學人下，釋疑。

初文中，云四十二字門，云語等等者，南嶽釋云：言字等者，謂法慧說十住。十方說十住者，皆名法慧，乃至金剛藏，亦復如是。言語等者，十方諸佛說十住，與法慧說等，乃至十地，亦復如是。又一切字皆是無字，能作一切字，是名字等。發言無二，是名語等。一切諸法，皆互相在，是名諸字入門等也。前是事解，次是理解。

次、釋疑，中二：先、出疑。

次、但論文下，釋。釋中二：先、引論文略[[T1717-a#^app0890001|[01]]]釋意。

次、今謂下，以字義意釋。釋中又四：初、略引字義。次、引《華嚴》，與字義同，同是圓意。三、經云下，引經釋四十二字為證。四、廣乘下，引經文次第，以證字義。

初二文，可見。

三、引《經》者，《經》中具釋四十二字，功德互足。具如南嶽兩卷中釋。釋兼三教，今意在圓。

四、引經文，次第為二：先、正引。次、結酬。

初文者，《大品》第五釋：廣乘中，彼廣明三十七品，乃至十八不共法已，廣釋四十二字門。次、第六卷〈發趣品〉中，明菩薩摩訶薩。發趣者，從初歡喜地，乃至法雲地。法雲中，明修治地業。次、「發趣」後出到品中，須菩提問：「是乘從何處出？到何處住？」佛言：「無人乘，而到乾慧等地。」是故結云：經文次比。

次、正引此經，為二：初、引〈分別功德〉、〈法師〉、〈方便品〉，通證始終圓位。次、引〈譬喻〉及〈序〉，別證四十二因果之位。初文者，初、明因位。次、又云下，證果位。初因位，中二：先、引兩品，證內外凡。

次、引「方便」以證聖位。又二：初、正引。

[[T1717-a#^app0890002|[02]]]次引、南嶽釋證。證中又二：先、以事證，謂開等。

次、引理證，同證實故。

次、果位。

可知。

次、引兩品中，初譬喻意者，寶乘是諸子所乘，乘必從因至果。果必究竟道場。既先遊四方，非因何謂？諸聲聞等，既得記已，即入初住，驗知即是真因位也。此因無易，故云「直至」。

次、「序品」意者，凡為序者，作正弄引。覩引知正，應不徒施。以正宗中，[[T1717-a#^app0890003|[03]]]譚實相、因果故也。用正驗序，始末炳然。是故四華從天然理，畢竟因空，而雨果佛，使見聞者，莫不修一乘因，感一乘果。故復及諸大眾，故知表因真位明矣！

言結酬者，如文。炳，明也。故知前以無位難者，不然。

 
![[T1717-k#^kp12-64]]
 ([[T1716-k#^kp12-96|玄義]])


三、料簡，中二：初、料簡品位。次、以四句料簡開合。初文又二：初、料簡品位。次、末代下，[[T1717-a#^app0890004|[04]]]勸誡。初又二。先料簡品。[[T1717-a#^app0890005|[05]]]次、此諸下，料簡位。前[[T1717-a#^app0890006|[06]]]是《纓珞》。次、是料簡《涅槃》、《大品》。品位相成，共顯一義，觀心不須料簡。[[T1717-a#^app0890007|[07]]]初、問。

如文。

答中言法愛者，即真道法愛也。

次、文中意者，雖用涅槃，不可定執。何以故？非證不知，凡明位者，但是為接凡下等耳。於中二：初、恐失佛旨。次、如此下，明諸位非聖莫測。

初文中云：「若專對當法門，乃至別解、別執」等者，如是圓位，若不以四十二字門譬之，不以一心三觀為行，不以無明重數意消。但專對當《大經》、次第五行、十德法門，尋者多生，次第別見。

次、明難測，中三：初、總明難測。

次、引《華嚴》證。

三、且置下，引例。又二：初、引大師舉極淺位，以明難測。次、又且下，展轉比決。初文二：先、敘事。次、章安述。

初文中，云「一旋[[T1717-a#^app0890008|[08]]]陀羅尼」者，此經列三陀羅尼。下文釋云：旋假入空，名之為旋。旋空入假，名百千萬億中道實相，名為法音。今舉三中之初，以劣況勝，故云一旋。約位竪明，雖在 六根、七信以前，今通明之，乃在初心。

次文中言此語有意者，如智者大師初見南嶽，所證之法即此初陀羅尼也。何由可向下類人說，令他解己所證法耶？此即章安述：大師己證，可知。

次、比決，中二：先、約內法。次、約外事。內法又二：無漏方便及以事禪。

言「斲輪人」等者，《莊子》云：知者不言，言者不知。如齊桓公，讀書於堂上，輪扁，斲輪於堂下，釋搥鑿而上(去聲)問桓公曰：「公之所讀者何耶？」公曰：「聖人之言。」曰：「聖人在乎？」公曰：「死矣！」「然則公之所讀者，古人之糟粕也。」公曰：「寡人讀書，輪人何得議乎？有說則可，無說則死。」輪人曰：「以臣之事觀之，斲輪徐則甘而不固，疾則苦而不入，不徐、不疾，得之於手，而應於心。口不能言，有教存焉，於其中間。臣不能喻臣之子，臣之子亦不能受之於臣。是以行年七十而斲輪。古人之意，不可傳者死矣！故[[T1717-a#^app0890009|[09]]]知公之所讀者，古人之糟粕矣！」此則人間之事，亦不可說。

次、四[[T1717-a#^app0890010|[10]]]句，又二：先、正明四句。

次、明開合意。◎


